《孖寶賽車》可以話係賽高卡車遊戲嘅代表，俾玩家控制住馬利奧同碧姬公主等《馬利奧系列》入面嘅角色賽車，玩家揀好咗想用嘅角色同高卡車，就可以揀喺邊條賽道賽車，啲賽道嘅設計完全唔真實－可以俾玩家揸住高卡車上天落地同潛入水底呀噉，而且賽道上面仲佈滿咗道具，道具有好多用途，包括係攻擊對手（打中咗可以減慢對手嘅速度）或者直接提升玩家自身嘅速度。